
Előterjesztés
a Közgyűlés részére
Tisztelt Közgyűlés!
A Fővárosi Városrehabilitációs Keret felhasználásának szabályairól szóló 27/2013.(IV.18.) önkormányzati rendelet 1. § (2) alapján meghirdetett TÉR_KÖZ városrehabilitációs pályázaton támogatást elnyerő projektek esetében a Fővárosi Önkormányzat, mint támogató, az érintett kerületi önkormányzatokkal támogatási szerződést kötött. 
A projektek kerületek által vállalt, támogatási szerződésben rögzített befejezési határideje 2015. december 31. lehetett. A szerződések értelmében a befejezési határidőre szükséges, hogy a kivitelezési munkák befejeződjenek, a sikeres műszaki átadás-átvételi eljárás(ok) véget érjenek, valamint a vállalt nem beruházási tevékenységek megvalósuljanak, és a kedvezményezett szerződésben vállalt valamennyi kötelezettségét – hatósági engedélyhez kötött tevékenység esetén a hatósági engedélyekben foglaltaknak megfelelően – teljesítse, valamint a szükséges végleges használatbavételi engedélyt megszerezze. 
A támogatást elnyert projektek közül néhány már megvalósult, ám a folyamatban lévő projektek esetén több kerület is jelezte a Fővárosnak, hogy a támogatási szerződésben foglalt határidőre a projekt nem tud megvalósulni. Ennek indokai eltérőek, de minden esetben a kedvezményezett önkormányzatnak fel nem róható okokból adódnak, melyek jellemzően a tervengedélyeztetési vagy közbeszerzési folyamatok elhúzódásából következnek. 
Mivel a határidő módosítási igényüket jelző kerületek a projektek megvalósításán folyamatosan dolgoznak, a beruházások tartalmi előkészítettsége megfelel a tervezett ütemezésnek, és a projektet ellehetetlenítő körülmények nem állnak fenn, ezért javasoljuk megteremteni annak a lehetőségét, hogy a még folyamatban lévő projektek esetében - amennyiben a kedvezményezett ezzel élni kíván - a támogatási szerződés szerinti projekt befejezési határidő 2016. december 31-re módosulhasson.
Szerződésmódosítási igényt támogatási szerződésben foglalt módon eddig a VII., XVIII. és XIX. kerület jelzett egyes projektjeire. A XVIII. és XIX. kerület esetében a módosítás a projekt befejezési határidejét (3.3.1.), valamint a határidő módosításból kifolyólag a tervezett ütemezést (4.3. és 2. sz. melléklet) érinti. A VII. kerület Erzsébetváros Önkormányzata a határidő módosításán túl - változatlan műszaki tartalom mellett - a pénzügyi adatokban is módosítást kezdeményezett (4.1., 4.2., 4.3., valamint 1. és 2. sz. mellékletek). Ennek oka, hogy a projekt megvalósítása során az összköltségek előre nem látott növekedése miatt nagyobb kerületi önrész biztosítása is szükséges. A szerződésmódosítások elfogadásához mind a Támogató, mind pedig a kedvezményezett részéről új testületi döntések szükségesek, ezért a Támogatási Szerződés 1. oldal 3. bekezdésében, valamint az 1.3. pontban a testületi döntések határozatszámai módosulnak. 
Az előzőekben leírtaknak megfelelően az egyes támogatási szerződésekben tételesen az alábbi változtatások történnek:

VII. kerület, „Klauzál tér- Kreatív Belváros Szíve” c. projekt
A módosítás a szerződés 1.3., 3.3.1., 4.1., 4.2. és 4.3. pontjait, valamint 1. és 2. számú mellékleteit érinti.

XVIII. kerület, „Kossuth tér közösségi célú komplex megújítása” c. projekt
A módosítás a szerződés 1.3., 3.3.1. és 4.3. pontjait, valamint a 2. számú mellékleteit érinti.

XIX. kerület, „Kossuth tér rehabilitációja” c. projekt
A módosítás a szerződés 1.3., 3.3.1. és 4.3. pontjait valamint 2. számú mellékleteit érinti.








A fentiek alapján kérem a Tisztelt  Közgyűlést az alábbi határozatok meghozatalára:

Határozati javaslat
A Fővárosi Közgyűlés úgy dönt, hogy:

jóváhagyja, megköti Budapest Főváros Önkormányzata és Budapest Főváros VII. kerület Erzsébetváros Önkormányzata között, a VII. kerület „Klauzál tér- Kreatív Belváros Szíve” c. projektről szóló Támogatási Szerződés az 1. számú módosítással egységes szerkezetben az 1. sz. melléklet szerinti tartalommal, és felkéri a Főpolgármestert ennek aláírására.
határidő:	2015.05.31
felelős: 	Tarlós István főpolgármester

jóváhagyja, megköti Budapest Főváros Önkormányzata és Budapest Főváros XVIII. kerület Pestszentlőrinc-Pestszentimre Önkormányzata között, a XVIII. kerület „Kossuth tér közösségi célú komplex megújítása” c. projektről szóló Támogatási Szerződés az 1. számú módosítással egységes szerkezetben a 2. sz. melléklet szerinti tartalommal, és felkéri a Főpolgármestert ennek aláírására.
határidő:	2015.05.31
felelős: 	Tarlós István főpolgármester

jóváhagyja, megköti Budapest Főváros Önkormányzata és Budapest Főváros XIX. Kerület Kispest Önkormányzata között, a XIX. kerület „Kossuth tér rehabilitációja” c. projektről szóló Támogatási Szerződés az 1. számú módosítással egységes szerkezetben a 3. sz. melléklet szerinti tartalommal, és felkéri a Főpolgármestert ennek aláírására.
határidő:	2015.05.31
felelős: 	Tarlós István főpolgármester

Határozathozatal módja:
A határozatok meghozatalához egyszerű szavazattöbbség szükséges.

Budapest, 2015. február „    ”

	
Bagdy Gábor József dr.
főpolgármester-helyettes

	
	
dr. Szeneczey Balázs
főpolgármester-helyettes




	Láttam:

	Sárádi Kálmánné dr.
főjegyző



mellékletek:
1. VII. kerület, „Klauzál tér- Kreatív Belváros Szíve” c. projekt Támogatási Szerződés az 1. számú módosítással egységes szerkezetben
2. XVIII. kerület, „Kossuth tér közösségi célú komplex megújítása” c. projekt Támogatási Szerződés az 1. számú módosítással egységes szerkezetben
3. XIX. kerület, „Kossuth tér rehabilitációja” c. projekt Támogatási Szerződés az 1. számú módosítással egységes szerkezetben

